Автор: ilchi · 23.07.2021\nКонституция кьамул даву – ихтиярдал паччахIлугърай демократия дишаврил ххуллий ца агьамсса иширан ккаллиссар. Мунияту чIявуми билаятирттай му кьини байран кунна кIицI лагайссар. Дагъусттаннай гьашину ДАССР-данул 100 шин шавугу хIисавравун лавсун, жунна ва кьини кIилийнусса байран хъанахъиссар.\nДагъусттаннай Конституция кьамул дурну дур 1996-ку шинал июльданул 26-нний. Байрандалул агьамшиву хъанай дур Закон кьамул даву билаятирттангу, республикалунгу къабигьа­сса чIумал. Му кьамул даврийну бювхъуссар Дагъусттаннай дуруччин дакьаву, паракьатшиву, цашиву.\nМунийн бувну, Да­гъусттаннал Конституциялул Кьини байран хIисаврай гьартану кIицI лагайссар.\nЦIусса Конституция кьамул давривух гьуртту хьуну дур Дагъусттаннал ХIукумат ва Верховный Советрал Конституциялул Комиссия, мукунма аьлимтал, правоведтал ва юристътал.\nБилаятрал ва республикалул жяматрал ва политикалул аралуву хьусса дахханашивурттайну, 2003 шинал июльданул 10-нний Конституциялуву дурну дур цаппара дахханашивуртту ва кьамул дурну дур цIусса Конституция. Амма инсантурал гьар шинах ДР-лул Конституциялул Кьини кIицI лагай июльданул 26-нний, му кьини кIицI даву аьдат­равун дагьну дуну тIий.\nДагестан получил новые реанимобили\nВ Дагестан поступили новые аппараты ИВЛ\nСледующая публикация Хъунама санитар хIакиннал хIукму\nПредыдущая публикация Туристы поделились с Сергеем Меликовым впечатлениями о Дагестане